Ol' Man River

«Ol' Man River» er en amerikansk sang med melodi av Jerome Kern og tekst av Oscar Hammerstein II. Den var med i musikalen Show Boat fra 1927 og kontrasterer datidens afrikansk-amerikanske nød og strev med den uendelige og omsorgsløse strømmen til Mississippi River fra ståstedet til en stuer på en showboat. Den blir fremført komplett, én gang, av stueren Joe som reiser med båten. Den blir sunget tre ganger til i korte repriser. Joe tjener som et slags enmanns gresk kor og sangen, når den blir gjentatt, kommenterer handlingen, som om den sier: «This has happened, but the river keeps rolling along anyway».
Sangen er notabel for tre aspekter: Den lyriske pentatoniske skalamelodien, temaene om hardt arbeid og sosial klasse, metaforen til Mississippi og som basssolo (sjeldent i musikaler, soloer med barytoner og tenorer er vanligere).

Forskjellige versjoner

Sangen ble først fremført i den opprinnelige sceneoppsetningen av Showboat 27. november 1927 av Jules Bledsoe, som også sang den i den delvise talefilmen Show Boat fra 1929, selv om denne filmversjonen hadde lite å gjøre med teatermusikalen.
Den mest berømte fremførelsen av den, som fremdeles blir lagt merke til, ble sunget av Paul Robeson i James Whales klassiske filmversjon av Show Voat fra 1936. (Robeson hadde først fremført sangen i London-oppsetningen av musikalen i 1928, i nyoppsetningen på Broadway i 1932 og hadde også spilt den inn på plate med Paul Whiteman's Orchestra tilbake i 1928).
Paul Robeson med orkester spilte den også inn i London 12. september 1930. Den ble utgitt på 78-platene HMV B 3653 (i Storbritannia), HMV X 4603 og på HMV A.L. 2949 (i Norge).
Mange musikere og musikkgrupper har gjort coverversjoner av den, innbefattet The Beach Boys, Ray Charles, Sam Cooke, Jim Croce, Bing Crosby, Screamin Jay Hawkins, Al Jolson, Django Reinhardt og Jimmy Ricks and the Ravens. Den blir betraktet som en amerikansk klassiker.
William Warfield sang den i filmversjonen av Show Boat fra 1951, en annen utførelse som har blitt meget berømt (Den ble hans signatursang, og han fremførte den flere ganger på TV).
Den berømte bassangeren i The Temptations, Melvin Franklin, var kjent for å synge den på de fleste konsertene og ble til slutt hans signatursang. Judy Garland, én av de få kvinnelige sangerne som har forsøkt seg på «Ol' Man River», sang en kraftfull utførelse av sangen på sitt TV-show i 1963 og spilte den også inn på plate.
Blant de mindre velkjente sangerne som har fremført «Ol' Man River» på TV, er Dan Travis, Jr., som sang den i TV-biopicen Ziegfeld: The Man and His Women fra 1978 og P.L. Brown, som sang den i Paper Mill Playhouse's versjon av Show Boat, som ble sendt på PBS.

Andregenerasjons melodi

Fra musikalens sang «Cotton Blossom» er notene i frasen «Cotton Blossom, Cotton Blossom» de samme som i frasen «Ol' Man river, dat Ol' Man River», men omvendt.
«Cotton Blossom» ble imidlertid skrevet først og «Ol' Man River» ble skrevet først etter at Kern og Hammerstein II innså at de trengte en sang til å avslutte den første scenen i musikalen med.
Hammerstein II besluttet å anvende idéen om Mississippi River som basis for sangen og bad Kern om å anvende melodien som stuerne sang i «Cotton Blossom», men snu om noe av den og sette tempoet ned. Omsnuingen gav «Ol' Man River» en egenskap av tragedie.
Året var 1927, og få spådde at denne andregenerasjons melodien ville bli populær i De glade 1920-årene, som hadde lysere, glade sanger, slik som «Yes, We Have No Bananas» (1923).

Norsk versjon

Ragnvald Skrede har skrevet en norsk tekst. Den norske tittelen er «Elvemannen».